**ΠΑΡΑΡΤΗΜΑ VΙΙ**

|  |  |  |
| --- | --- | --- |
| **ΚΥΡΩΣΕΙΣ**  **Διαπίστωση μη τήρησης όρων χρηματοδότησης και**  **μακροχρόνιων υποχρεώσεων με ευθύνη του Δικαιούχου** | | |
| **α/α** | **Υποχρεώσεις Δικαιούχου** | **Μη τήρηση όρων χρηματοδότησης πριν ή μετά την ολοκλήρωση της επένδυσης** |
| 1. | Προσκόμιση έγκυρων και αληθών στοιχείων στον ΕΦ | Στην περίπτωση διαπίστωσης ότι έχουν υποβληθεί ψευδή ή παραπλανητικά στοιχεία ή ότι έχουν αποσιωπηθεί στοιχεία, η γνώση των οποίων θα οδηγούσε στον αποκλεισμό της πρότασης ή θα οδηγούσε στο να ενταχθεί με όρους διαφορετικούς ή σε μη πιστοποίησης της ολοκλήρωσης της Πράξης, ανακαλείται η απόφαση χρηματοδότησης και επιστρέφεται η χορηγηθείσα δημόσια δαπάνη. Εάν έχει ολοκληρωθεί η επένδυση επιστρέφεται το σύνολο της χορηγηθείσας δημόσιας δαπάνης |
| 2. | Τήρηση κανόνων δημοσιότητας (Προσωρινές, μόνιμες πινακίδες, κ.λπ.) | Στην περίπτωση που διαπιστωθεί ότι ο Δικαιούχος δεν έχει αναρτήσει τις προβλεπόμενες πινακίδες δημοσιότητας με τα αντίστοιχα τεχνικά χαρακτηριστικά τους, δίνεται μέγιστη προθεσμία τριών (3) μηνών για τη συμμόρφωσή του. Στην περίπτωση μη συμμόρφωσης πέραν της ως άνω προθεσμίας, επιβάλλεται πρόστιμο ύψους 5% επί της χορηγηθείσας δημόσιας δαπάνης |
| 3. | Υποβολή στοιχείων στον ΕΦ | Σε περίπτωση μη υποβολής στοιχείων που έχουν ζητηθεί από τον ΕΦ στο πλαίσιο των μακροχρόνιων υποχρεώσεων, επιβάλλεται στον Δικαιούχο της Πράξης πρόστιμο ύψους 0,5% επί της χορηγηθείσας δημόσιας δαπάνης, για κάθε έτος μη τήρησης της υποχρέωσης υποβολής στοιχείων. Σε περίπτωση της κατ’ εξακολούθηση παραβίασης της ως άνω υποχρέωσης, διατάσσεται επιτόπιος έλεγχος και ανακαλείται η απόφαση χρηματοδότησης με επιστροφή του συνόλου της δημόσιας δαπάνης που έχει χορηγηθεί εφόσον διαπιστωθούν παραβάσεις των όρων χρηματοδότησης. |
| 4. | Χρήση πάγιων στοιχείων που ενισχύθηκαν για τους σκοπούς της απόφασης χρηματοδότησης | Στην περίπτωση που διαπιστωθεί ότι τα πάγια στοιχεία που ενισχύθηκαν στο πλαίσιο του Μέτρου, χρησιμοποιούνται για άλλο σκοπό από αυτόν για τον οποίο εντάχθηκαν, χωρίς ενημέρωση και έγκριση του ΕΦ, ανακτάται η δημόσια δαπάνη που καταβλήθηκε για την απόκτησή τους, με την προϋπόθεση ότι η επιχείρηση δεν έχει διακόψει τη δραστηριότητα για την οποία ενισχύθηκε.  Στην περίπτωση διακοπής λειτουργίας της δραστηριότητας ανακτάται το σύνολο της δημόσιας δαπάνης που έχει χορηγηθεί. |
| 5. | Μεταβίβαση – πώληση παγίων στοιχείων | Στην περίπτωση που διαπιστωθεί ότι τα αγαθά που ενισχύθηκαν στο πλαίσιο του Μέτρου, έχουν πωληθεί - μεταβιβασθεί και δεν έχουν αντικατασταθεί στην οριζόμενη προθεσμία με εξοπλισμό ίσης τουλάχιστον αξίας και ίδιου είδους, ανακτάται η δημόσια δαπάνη που καταβλήθηκε για την απόκτησή τους, με την προϋπόθεση ότι η επιχείρηση δεν έχει διακόψει τη δραστηριότητα για την οποία ενισχύθηκε.  Στην περίπτωση που η αλλαγή του ιδιοκτησιακού καθεστώτος ενός στοιχείου υποδομής παρέχει σε μια εταιρεία ή δημόσιο οργανισμό αδικαιολόγητο πλεονέκτημα, ανακτάται το σύνολο της δημόσιας δαπάνης που έχει χορηγηθεί. |
| 6. | Μίσθωση μέρους ή του συνόλου των εγκαταστάσεων που έχουν ενισχυθεί | Στην περίπτωση που διαπιστωθεί ότι οι εγκαταστάσεις που ενισχύθηκαν στο πλαίσιο του Μέτρου, έχουν μισθωθεί για άλλο σκοπό και εξυπηρετούν διαφορετικό στόχο από αυτό για τον οποίο ενισχύθηκαν, χωρίς ενημέρωση και έγκριση του ΕΦ, ανακτάται η δημόσια δαπάνη που καταβλήθηκε για την απόκτησή – δημιουργίας τους, με την προϋπόθεση ότι η επιχείρηση δεν έχει διακόψει τη δραστηριότητα για την οποία ενισχύθηκε.  Στην περίπτωση διακοπής λειτουργίας της δραστηριότητας ανακτάται το σύνολο της δημόσιας δαπάνης που έχει χορηγηθεί. |
| 7. | Παύση ή Μεταφορά της παραγωγικής δραστηριότητας εκτός της περιοχής παρέμβασης του τοπικού προγράμματος | Πλήρης ανάκτηση της οικονομικής στήριξης. |
| 8. | Ουσιαστικές μεταβολές στη φύση, τους στόχους ή την εφαρμογή των όρων που θα μπορούσαν να υπονομεύσουν τους αρχικούς στόχους. | Πλήρης ανάκτηση της οικονομικής στήριξης. |
| 9. | Διακοπή λειτουργίας | Στην περίπτωση που διαπιστωθεί ότι έχει διακοπεί οριστικά η λειτουργία της επιχείρησης και η δραστηριότητα για την οποία έχει ενισχυθεί, ο ΕΦ οφείλει άμεσα να προβεί στην ανάκτηση της καταβληθείσας δημόσιας δαπάνης. |
| 10. | Διαπίστωση μη νόμιμης λειτουργίας της επιχείρησης, βάσει των προβλεπόμενων από την ισχύουσα νομοθεσία διατάξεων, αδειών και εγκρίσεων | Σε περίπτωση διαπίστωσης από τον ΕΦ, μη νόμιμης λειτουργίας, επιβάλλεται πρόστιμο ύψους 1% επί της χορηγηθείσας δημόσιας δαπάνης και δίνεται μέγιστη προθεσμία πέντε (5) μηνών για την αποκατάσταση της νομιμότητας. Στην περίπτωση παρέλευσης της ως άνω προθεσμίας και μη αποκατάστασης της νόμιμης λειτουργίας του ο ΕΦ οφείλει να ανακτήσει το σύνολο της δημόσιας δαπάνης που έχει καταβληθεί. |
| 11. | Ιδιότητα του Δικαιούχου (εφαρμόζει σε αλιείς) | Στην περίπτωση απώλειας της επαγγελματικής ιδιότητας του ωφελούμενου, που τον έχει καταστήσει Δικαιούχο του Μέτρου η Πράξη απεντάσσεται, εφόσον αυτή δεν έχει ακόμα ολοκληρωθεί και σε κάθε περίπτωση ανακτώνται τυχόν καταβληθείσες δημόσιες δαπάνες. |